Ødegaard skjøt Arsenal til topps: – Martin er avgjørende
(Arsenal – Luton 2–0) Han regisserte og scoret. Martin Ødegaard sendte Arsenal til topps i Premier League. Nordmannen får ros av Arsenal-manageren. – Martin er avgjørende for å få alt til å fungere, sier Mikel Arteta. – Han har tatt store steg. Det går på hans tilstedeværelse, måten han oppfører seg foran gruppen og den enestående standarden han setter. Han har mange spillere som hjelper ham og resten følger etter, fortsetter spanjolen. London-klubben ligger ett poeng foran Liverpool, som kan ta tilbake ledelsen med seier over Sheffield United torsdag. Manchester City følger bare ett poeng bak Arsenal etter Phil Fodens show onsdag. – Arsenal har ikke vunnet ligaen på 20 år, men kjenner lukten av Premier League-tittelen, sier Viaplay-kommentator Kasper Wikestad. – Vi scoret to veldig fine mål, mener Arteta ifølge BBC. For midtveis i 1.omgang eksploderte det på Emirates. Drammenserens syvende fulltreffer i Premier League denne sesongen. Fulltreffet kom godt med. Arsenal gjorde fem endringer fra toppkampen mot Manchester City sist søndag. Alle relasjoner satt ikke. Men Ødegaard-scoringen løste mye. Drøye ti minutter senere satte han opp Emile Smith-Rowe med en tofotsdragning av høy klasse. Men den avslutningen reddet Kaminski. Dermed kunne Arsenal med Bukayo Saka på skadelisten, og Declan Rice på benken, gå til pause med en trygg ledelse. – De som kom inn gjorde det veldig bra, sier  Mikel Arteta, som mente det var viktig å rotere på laget. Både for å gi flere spillere sjansen, og for å gi noen av stamspillerne en pustepause før innspurten av sesongen. Luton ligger på nedrykksplass uten seier på de 11 siste kampene. De ga Arsenal en herlig fight i 4–3-tapet i desember. Men måtte ta frem noe helt spesielt for å kunne snu dette. Det skjedde ikke. For første gang på 19 Premier League-kamper scoret ikke den nedrykkstruede Bedfordshire-klubben. Etter pause skjedde det klart mindre. Declan Rice kom på banen midtveis i omgangen. Luton-innbytter Tahith Chong imponerte, men kampen om poengene var død.  Luton har ikke slått Arsenal på borte bortebane siden 1959. Arsenal skal allerede lørdag ut i ny Premier League-kamp. Borte mot Brighton. Kommende tirsdag er Bayern München motstander i den første av to kvartfinaler i Champions League.
Martin Ødegaard scoret og bidro til å sende Arsenal til topps i Premier League etter seier 2-0 mot Luton.  Arsenal ligger nå ett poeng foran Liverpool i tabellen. Ødegaard scoret sitt syvende mål i Premier League denne sesongen. Luton er på nedrykksplass og har ikke vunnet r på 11 kamper. Arsenal skal spille mot Brighton i Premier League på lørdag og Bayern München i Champions League-kvartfinalene tirsdag.